**Riding with the King** הוא אלבום אולפן מאת בי בי קינג ואריק קלפטון. האלבום כמעט כולו הוא גרסאות כיסוי ונקרא גם "Riding with the king" על שם השיר הראשון באלבום, שגם יצא כסינגל לפני שחרור האלבום. האלבום הוא אלבום רוק בלוז ובלוז קלאסי, והוא זכה בפרסים רבים, וביניהם פרס גראמי לאלבום הבלוז המסורתי של שנת 2000.

היסטוריה
--------

### שיתופי פעולה ראשוניים

בי בי קינג ידוע כאמן שמרבה בשיתופי פעולה עם אמנים אחרים הבאים מז'אנרים שונים, כמו ואן מוריסון, שריל קרואו או אלטון ג'ון, אבל שיתופי הפעולה הרבים ביותר של בי בי קינג עם אמן אחר הוא שיתוף הפעולה בינו לבין אריק קלפטון. שיתוף פעולה זה היה קיים הרבה שנים לפני יציאת האלבום, כשהמפורסם שבהם הוא שיתוף הפעולה בשיר של קינג "the thrill is gone" שמדבר על הפרידה מאהובתו. השיר זכה בפרסים רבים, וביניהם "פרס גראמי להיכל התהילה" ו"פרס גראמי לביצוע ה-R&B הווקאלי הטוב ביותר - גבר". את השיר במקור שר וניגן לבדו בי בי קינג, אך לאחר כמה זמן החל לנגן את השיר יחד עם קלפטון, כאשר קינג שר לבדו וקלפטון מנגן על הגיטרה. הביצוע המשותף הצליח כל כך, עד שהשיר החל להיות מוכר בזכות הביצוע המשותף, וקינג החל לארח את קלפטון בהופעותיו בשביל לנגן יחדיו את השיר הזה. ישנם ביצועים רבים של השיר באלבומים שונים של בי בי קינג ובכולם הוא מנגן שותף עם קלפטון, כמו בביצוע שמתוך האלבום "80" שהוציא בי בי קינג לכבוד יום הולדתו השמונים בשנת 2005.

> 
> "אני מעריץ את האיש. אני חושב שהוא מספר 1 ברוקנרול כגיטריסט ומס '1 כאדם נהדר."
> 
> 
> 
> — ריאיון עם בי בי קינג על אריק קלפטון
> 

### הוצאת אלבום משותף

ביבי קינג
לאחר ששיתופי הפעולה ביניהם היו שכיחים כל כך החליטו שני האמנים להוציא אלבום משותף יחד בהפקתם. לימים סיפרו כי קלפטון מאז ומעולם היה מעוניין באלבום משותף, והוא וקינג היו דנים בפרויקט לעיתים קרובות. לבסוף בשנת 2000, כאשר קלפטון בגיל 55 וקינג בן 74, הוציאו שני האמנים אלבום משותף שכולל שירים שכתב קינג, וגרסאות כיסוי לשירים רבים אחרים. שמו השני של האלבום "riding withe the king" נקרא על שם השיר הראשון באלבום שהוא גרסת כיסוי לשירו של ג'ון היט.

פרסים וביקורות
--------------

ביקורות באינטרנט| שם האתר/מגזין | ציון |
| --- | --- |
| AllMusic | ארבעה מתוך חמישה כוכבים |
| Entertainment Weekly | ציון A |

* האלבום זכה בפרס גראמי לאלבום הבלוז של שנת 2000 והיה לאחד מהאלבומים הנמכרים באותה שנה.
* ניקול בודה כתבה ב"סקולפטור דיילי קולומביה" כי באלבום קינג לוקח את קלפטון "עמוק יותר לשטח הבלוז מאשר אי פעם הלך לבדו".
* דייב פרמן כתב ב" *Mobile Register"* כי האלבום היה "רעיון נהדר שהוצא להורג היטב" - משמע, הוא לא טוב כמו שהיה יכול להיות. פרמן התלונן שלדעתו, קלפטון מעולם לא היה סולן בלוז טוב במיוחד, וכי התקליטור נשמע מדי נקי בשביל להיות אלבום בלוז מוצלח.
* האלבום הגיע לראשונה למקום הראשון באלבומי ה- Billboard Top Blues בשנת 2000, והוסמך לאלבום רב-פלטינום בארצות הברית.

דיסקוגרפיה
----------

אריק קלפטון

| מס' | שם | משך |
| --- | --- | --- |
| 1. | Riding with the King | 4:24 |
| 2. | Ten Long Years | 4:40 |
| 3. | Key to the Highway | 3:39 |
| 4. | Marry You | 4:59 |
| 5. | Three O'Clock Blues | 8:36 |
| 6. | Help the Poor | 5:06 |
| 7. | I Wanna Be | 4:45 |
| 8. | Worried Life Blues | 4:25 |
| 9. | Days of Old | 3:00 |
| 10. | When My Heart Beats Like a Hammer | 7:09 |
| 11. | Hold on I'm Coming | 6:18 |
| 12. | Come Rain or Come Shine | 4:11 |
| **משך כולל:** | **61:18** |

ראו גם
------

* cream
* בלוז
* בלוז רוק

קישורים חיצוניים
----------------

* MusicBrainz Riding with the King באתר MusicBrainz
* Discogs Riding with the King באתר Discogs
* AllMusic Riding with the King באתר AllMusic

1. "riding with the king" באתר ginius
2. riding with the king" באתר אמזון

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 866529e9-0ca2-35fa-8c6f-65ec1424ff0e

 |